Nacia Asembleo de Nepalo

La Nacia Asembleo () estas la supera ĉambro de la parlamento de Nepalo, la Sanghiya Sansad. 

La alia ĉambro de la parlamento estas la malsupra ĉambro, konata kiel la Pratinidhi Sabha, aŭ Ĉambro de Reprezentantoj.

 Historio 
La Nacia Asembleo laŭ la Konstitucio de 1990 estis dissolvita la 15-an de januaro 2007 kaj anstataŭigita per unuĉambra provizora parlamento.  Post du elektoj al la Konstituciiga Asembleo, kiu ankaŭ funkciis kiel parlamento, la nova Konstitucio de Nepalo de 2015 establis la Nacian Asembleon kiel la superan ĉambron. 

La unuaj elektoj por la Nacia Asembleo okazis la 7-an de februaro 2017.  

 Balotsistemo 
La Nacia Asembleo havas 56 membrojn, ok por ĉiu provinco, elektitajn de elektistaro konsistanta el membroj de provincaj asembleoj kaj prezidantoj kaj vicprezidantoj de vilaĝaj konsilioj, same kiel urbestroj kaj vicurbestroj de urbaj konsilioj, kiuj havas diversajn voĉdonpovojn. La ok membroj reprezentantaj ĉiun provincon devas inkluzivi almenaŭ tri virinojn, unu daliton, unu personon kun handikapo, aŭ unu el minoritata grupo. 

Krome, estas tri parlamentanoj, inkluzive de almenaŭ unu virino, nomumitaj de la Prezidanto laŭ rekomendo de la Registaro. Artikolo 86 (2) Konstitucio de Nepalo 

La leĝdona periodo estas ses jaroj. Triono de la membroj estas elektita ĉiujn du jarojn. Por la unua Nacia Asembleo, establita laŭ la Konstitucio de 2015, unu triono de la membroj estas elektita post du jaroj, alia triono post kvar jaroj, kaj la fina triono post ses jaroj. 

 Elektoj 
2017 : En ĉi tiu unua elekto, ĉiuj 56 membroj de la Nacia Asembleo estis elektitaj. La gajnintoj estis la du komunistaj partioj, CPN-UML kaj CPN-MC, kun entute 39 sidlokoj. Ili kunfandiĝis en 2018 por formi la Nepalan Komunistan Partion (NPC).

 Referencoj 

Kategorio:Naciaj superaj ĉambroj
Kategorio:Registaro de Nepalo